الكتاب هوه مجموعه اوراق متجمعه مع بعضها عشان يتحافظ عليها و غالبا بتكون متثبته من طرف واحد.الكتاب متكون من اوراق و كل ورقه ليها وشين بيتقال على الوش الواحد صفحه.الكتاب اللى بيتنشر ع الجمال جرجس المزاحم بيبقى اسمه كتاب اليكتروني او إي-بووك (E-book). الكتب بتتباع و بتتشري من المكتبه و كمان ممكن استعارتها من المكتبات. الكتب بتختلف فى مواضيعها و فى منها الموسوعات و المراجع او حتى كتب التسليه و الخيال العلمي الحضارات القديمه اخترعت طرق كتيره للكتابه و كانو بيكتبو على كل حاجه تقريبا زي الحجر ، الفخار ،لحاء الاشجار ، جريد النخل و حتى عضم الحيوانات.الكتابه الالفبائيه اخترعها المصريين القدام حوالي 1800 ( ق ع ح ) و كانت الكلمات بتتكتب جنب بعضيها من غير مسافات و لا ترقيم و كانت بتتكتب من اليمين للشمال او من الشمال لليمين او حتى من الناحيتين بالتبادل. المصريين القدام كانو بيكتبو اغلب الاوقات على ورق البردى فى لفايف طويله و بيلفوها و اليونانيين القدام كانو بيكتبو على جلود الحيوانات و الرومان هما اول ناس تحط الاوراق بين الغلاف و سموه ال كوديكس codex.